* **APLIKIM PËR MBYLLJEN E INSTITUCIONIT ARSIMOR PARAUNIVERSITAR PRIVAT NË TË CILIN ZHVILLOHEN EDHE LËNDË FETARE APO KU MËSIMI ZHVILLOHET EDHE NË GJUHË TË HUAJ**

 VKM NR. 466, DATË 10.06.2020 “PËR PËRCAKTIMIN E KRITEREVE DHE TË PROCEDURAVE PËR HAPJEN DHE MBYLLJEN E INSTITUCIONEVE PRIVATE TË ARSIMIT PARAUNIVERSITAR, NË TË CILAT ZHVILLOHEN EDHE LËNDË FETARE APO KU MËSIMI ZHVILLOHET EDHE NË GJUHË TË HUAJ.

**PËRSHKRIM SHËRBIMI:**

Ky shërbim elektronik u vjen në ndihmë subjekteve të licencuara, me objekt veprimtarie në fushën e arsimit parauniversitar, të cilët aplikojnë për mbylljen e një institucioni të arsimit parauniversitar privat, në të cilin zhvillohen edhe lëndë fetare apo ku mësimi zhvillohet edhe në gjuhë të huaj.

Duke filluar nga muaji qershor 2020 aplikimi i subjektit do të bëhet online përmes portalit E-albania, nëpërmjet formularit të aplikimit.

**Dokumentacioni i nevojshëm**

Subjekti, i cili kërkon të mbyllë aktivitetin e institucionit arsimor privat, aplikon vetëm online nëpërmjet portalit E-albania, me formularin e aplikimit, duke plotësuar të dhënat e kërkuara në formular.

Subjekti ka detyrimin që të dorëzojë mënjëherë dokumentacionin shkollor pranë Zyrës Vendore të Arsimit Parauniversitar, nën juridiksionin e të cilit ndodhet institucioni arsimor parauniversitar privat.

**Hapat e procedurës**

I. Subjekti, që e mbyll vetë institucionin arsimor privat, njofton përmes formularit të aplikimit online, Ministrinë e Arsimit, Sportit dhe Rinisë për arsyet e mbylljes, jo më vonë se 3 (tre) muaj përpara përfundimit të vitit shkollor.

Nuk kanë të drejtë të kërkojnë hapjen e një institucioni arsimor privat, për 5 vite shkollore pasuese, subjektet dhe themeluesit e tyre, që kanë mbyllur një institucion arsimor privat në të cilin zhvillohen lëndë fetare apo ku mësimi zhvillohet edhe në gjuhë të huaj, me nismën e ministrisë përgjegjëse për arsimin apo kërkesën e tyre.

II. Institucioni arsimor privat që mbyllet dorëzon dokumentacionin arsimor pranë arkivit shtetëror vendor, sipas legjislacionit në fuqi për arkivat. Një kopje e procesverbalit të dorëzimit dhe e dokumentacionit depozitohet në njësinë vendore përgjegjëse për arsimin parauniversitar, nën juridiksionin e të cilës ndodhej institucioni i mbyllur. Në rast se subjekti nuk e dorëzon dokumentacionin brenda 30 ditëve nga data e mbylljes së institucionit arsimor privat, administratori i tij mban përgjegjësi administrative në bazë të legjislacionit në fuqi dhe dënohet me gjobë.

III. Vendimi për hapjen e institucionit arsimor privat në të cilin zhvillohen edhe lëndë fetare apo ku mësimi zhvillohet edhe në gjuhë të huaj, shfuqizohet në rastet kur ky i fundit nuk fillon veprimtarinë në 2 (dy) vitet shkollore pasardhëse.

IV. Mbyllja e institucionit të arsimit privat bëhet në çdo kohë me nismën e ministrit përgjegjës për arsimin, në rastet kur:

1. Ministria përgjegjëse për arsimin ose institucionet e saj të varësisë, konstatojnë shkelje të kritereve ose standardeve të parashikuara në legjislacionin në fuqi.
2. Në rast mosplotësimi të dokumentacionit dhe/ose procedurës të përcaktuara në Kreun V të këtij vendimi.

**Detyrime për subjektin e licencuar:**

1. Subjekti, pas miratimit të hapjes së institucionit arsimor privat të arsimit parauniversitar, në të cilin zhvillohen edhe lëndë fetare apo ku mësimi zhvillohet edhe në gjuhë të huaj, jo më vonë se tre muaj para fillimit të vitit shkollor, aplikon sipas shtojcës nr. 5, që i bashkëlidhet këtij vendimi dhe është pjesë përbërëse e tij.
2. Subjekti, plotëson dhe ngarkon formularin sipas shtojcës bashkëlidhur vendimit me dokumentacionin përkatës.
3. Pas shqyrtimit të dokumentacionit, ministria përgjegjëse për arsimin njofton subjektin brenda 30 ditëve për:
4. kryerjen e plotësimeve në dokumentacion;
5. miratimin e ndryshimeve të mësipërme, ose i propozon subjektit të ndjekë procedurat e mbylljes sipas pikës 3, kreu VI, të këtij vendimi.

**Koha e nevojshme e marrjes së shërbimit**

Mbyllja e institucionit të arsimit privat në të cilin zhvillohen edhe lëndë fetare apo ku mësimi zhvillohet edhe në gjuhë të huaj, bëhet me vendim të Këshillit të Ministrave, brenda 90 ditëve nga data e aplikimit.

**Periudha e vlefshmërisë**

Vendimi i Këshillit të Ministrave për mbylljen e institucionit arsimor parauniversitar privat është i vlefshëm përgjithmonë, pa afat të përcaktuar.

**Kostot**

Ky shërbim nuk ka kosto për subjektin.